मृतक सुमित के दोस्त आयुष और अजय के अनुसार वे लोग मोहल्ले में गणेश प्रतिमा रखते हैं। बुधवार की रात सभी युवक शीतलमाई से गणेश प्रतिमा लेकर लौटे थे, पंडाल में प्रतिमा रखने के बाद सुमित को याद आया कि प्रतिमा उठाते समय वह अपना मोबाइल मूर्तिकार के पलंग पर रखकर भूल गया था। मोबाइल लेने वो वापस जा रहा था। और हादसे का शिकार हो गया। पुलिस वैन की टक्कर से उसकी मौत हो गई । इकलौता बेटा था सुमित - मृतक सुमित इंद्रा नगर रामपुर निवासी घसीटा भूमिया का इकलौता बेटा था। सुमित पुष्पांजलि स्कूल में छठवीं कक्षा की पढ़ाई करता था। पुलिस वैन की टक्कर से मृत हुए किशोर की मौत को लेकर उसके रिश्तेदारों और मोहल्ले के लोगोंं ने रामपुर चौक पर शव रखकर पुलिस के खिलाफ प्रदर्शन किया।